Denboraren Irlandako Museoa

Denboraren Irlandako Museoa (ingelesez Irish Time Museum) Irlandako Errepublikako Waterford hirian dagoen erlojuen eta denbora-neurketaren museo bat da. Waterfordeko Triangelu Bikingoan dago, hainbat leku historiko eta museo dituen eremuan. 2021eko ekainaren 14an ireki zituen ateak. 600 erloju inguru ditu. 

 Historia 
Colman Curranek eta haren emazte Elizabeth Clooneyk euren erloju bilduma, 600.000 euro baino gehiagoko balioa zuena, Irlandako Errepublikari ematea erabaki zuten 2015ean. Bi urtez bilduma gordetzeko leku egokia bilatu zuten, eta erabiltzen ez zen eliza metodista bat aurkitu zuten Waterfordeko Greyfriars kalean 2018an, beste erlojuzale batek ere, David Bolesek, bere bilduma proiektu honi dohaintzan ematea erabaki zuen. 

2021eko ekainaren 14an inauguratu zen ofizialki Irlandako Denboraren Museoa, eta Malcolm Noonan Irlandako Ondare ministroa irekiera ekitaldian izan zen.

2022ko abenduaren 22an, neguko solstizioaren egunean, erloju eskultoriko handi bat, "Tempus Fugit" izendatua, inaguratu zuten museoaren kanpoaldean. Erloju hori Eithne Ring eta Liam Lavery de Cork artistek diseinatu zuten.

 Bilduma 
Dohaintzak egindako erlojuzaleen bildumak daude museoan. 600 erloju inguru ditu,  finko, zutikakoak zein eramangarriak, eta bi solairutan erakusgarri, Irlandako hainbat erloju daude bertan, baita mundu osoko erlojuak ere, Estatu Batuak, Erresuma Batua, Austria, Suitza, Frantzia, Japonia eta Errusia barne. Bildumako erlojurik zaharrena 1551n egina da. William Clementen 1663ko erlojua ere badu, aingura jarioz hornitutako zaharrena (gorde direnen artean).

Museoa hartzen duen eraikina 1880ko hamarkadan eraikitako berreraikuntza neogotikoa da. Erloju zahar asko garai hartako altzariekin erakusten dira.

 Iruditegia 
erdian|thumb|480x480px|Tempus Fugit erloju eskultura, eta museoaren egoitza den 19. mendeko eraikina, eliza metodista batena zena.

 Erreferentziak 

 Kanpo estekak 

Kategoria:Teknologia museoak
Kategoria:Irlandako museoak
Kategoria:Waterford
Kategoria:Denboraren neurketa